cyanic-selkie/wikianc huggingface dataset:
ரெட்டிப் பேரரசு
ரெட்டிப் பேரரசு (Reddy kingdom) (ஆட்சி காலம்: கி பி 1325–1448)  தென்னிந்தியாவின் தற்கால ஆந்திரப் பிரதேசம் கடற்கரை மற்றும் மத்திய ஆந்திரப் பிரதேசத்தின் பகுதிகளை  கொண்டது. காக்கத்தியர் பேரரசையும் மற்றும் தேவகிரி யாதவர்களை வென்ற பின்பு தில்லி சுல்தானகப் படைகளை எதிர் கொள்ள வேண்டி, புரோலய வேமா ரெட்டி என்பவர் இப்பேரரசை கி. பி 1325இல் நிறுவினார்.
தோற்றம்
தெலுங்கானா பகுதியை ஆண்ட காக்கத்தியர் பேரரசில், ரெட்டி இன மக்கள் படைத் தலைவரகளாகவும், குறுநில மன்னர்களாகவும் இருந்தவர்கள். தில்லி சுல்தான்களால், காகாதீயப் பேரரசு 1323இல் வீழ்ச்சி கண்ட பின், ரெட்டி குறுநில மன்னர்கள் தன்னாட்சியுன் ஆட்சி புரிந்தனர். புரொலய வேமா ரெட்டி என்பவர் தற்கால பிரகாசம் மாவட்டம், அத்தங்கி எனும் ஊரில் தற்காலிகமாக தலைநகரத்தை அமைத்து ரெட்டிப் பேரரசை 1325இல் நிறுவினார். பின்னர் ராஜமுந்திரிக்கு தலைநகரம் மாற்றம் செய்யப்பட்டது.
பேரரசின் விரிவாக்கம்
ரெட்டி பேரரசர்கள் மத்திய ஆந்திரத்தையும், கடற்கரை ஆந்திரப் பிரதேசத்தையும் 1325 முதல் 1448 முடிய ஆட்சி செய்தனர். பின்னர் வடக்கில் ஒடிசாவின் கட்டக் முதல் தெற்கில் காஞ்சிபுரம் மற்றும் மேற்கில் ஸ்ரீசைலம் வரை ரெட்டிப் பேரரசு விரிவு படுத்தப்பட்டது. தற்காலிக தலைநகரம் அத்தங்கியிலிருந்து ராஜமுந்திரிக்கு மாற்றப்பட்டது. இரண்டு மலைக் கோட்டைகளை கட்டினர். ஒன்று விஜயவடாவிற்கு வடமேற்கில் 20 கி. மீ தொலைவில் கொண்டபள்ளியில் ஒரு மலைக் கோட்டையும், மற்றொன்று குண்டூரிலிருந்து மேற்கில் 30 கி. மீ தொலைவில் கொண்டவீடு எனுமிடத்தில் ஒரு மலைக் கோட்டை கட்டினர். பெல்லம்கொண்டா, வினுகொண்டா மற்றும் நாகாஜூனா கோட்டைகள் ரெட்டி அரசின் கீழ் வந்தன. ஒடிசாவின் கஜபதி பேரரசு, 15ஆம் நூற்றாண்டின் நடுவில் ரெட்டிப் பேரரசை வெற்றிக் கொள்ளும் வரை ஆந்திராவை ஆட்சி செய்தனர்.
கிருஷ்ணதேவராயரால் கஜபதி பேரரசு வெற்றி கொள்ளப்பட்ட போது, ரெட்டிப் பேரரசும் கிருஷ்ணதேவராயால் வெற்றிக் கொள்ளப்படது.
சமயம் & இலக்கியம்
ரெட்டி அரசர்கள் சைவ சமயத்திற்கும், வைணவ சமயத்திற்கு ஆதரவாக இருந்தனர். ஸ்ரீசலைத்தில் சிவன் கோயிலையும், அகோபிலத்தில் நரசிம்மர் கோயிலையும் அன்னியப் படையெடுப்புகளிலிருந்து காத்து பராமரித்தனர். இவ்வரசின் காலத்தில் ஆந்திரத்தில் சமசுகிருதம் வளர்ந்து பல இலக்கியங்களை வழங்கியது.
வெளி இணைப்புகள்
பகுப்பு:இந்தியப் பேரரசுகள் பகுப்பு:இந்துப் பேரரசுகள் பகுப்பு:ஆந்திரப் பிரதேசம் பகுப்பு:ஆந்திரப் பிரதேச வரலாறு பகுப்பு:இந்திய அரச மரபுகள்
ஜி. வி. ராஜா
லெப்டினன்ட் கர்னல் பி.ஆர்.கோதவர்ம ராஜா (1908 அக்டோபர் 13 - 1971 ஏப்ரல் 30) அதிகமாக '''ஜி.வி. ராஜா (G. V. Raja)''' என அழைக்கப்பட்ட இவர் ஓர் நிர்வாகியும், விமான ஓட்டியும், வேட்டைக்காரரும் மற்றும் சமசுகிருத அறிஞரும் ஆவார். இவர் விளையாட்டுத்துறை, சுற்றுலாத்துறை ஆகியவற்றை விளம்பரப்படுத்தியவர் ஆவார். இளைஞர்களை விளையாட்டுகளில் ஊக்குவிப்பதில் சிறப்பு கவனம் செலுத்திய இவர் 1953இல் கேரள விளையாட்டுக் குழுவை நிறுவுவதில் முக்கிய பங்கு வகித்தார். 1971 ஆம் ஆண்டில் விமான விபத்தில் தான் இறக்கும் வரை ஜி.வி.ராஜா விளையாட்டு அமைப்பின் தலைவர் பதவியிலிருந்தார். திருவனந்தபுரம் டென்னிசு சங்கம், பறப்பவர் சங்கம் மற்றும் திருவனந்தபுரம் சர்வதேச விமான நிலையத்தை அபிவிருத்தி செய்வதிலும் ஜி.வி.ராஜா முக்கிய பங்கு வகித்தார்.
ஜி வி ராஜா கேரள மாநில விளையாட்டு அமைப்பு, கேரள துடுப்பாட்ட சங்கத்தின் நிறுவனர் தலைவராகவும், ஏராளமான விளையாட்டுக் கழகங்கள், சங்கங்களின் புரவலராகவும் இருந்தார். இந்தியாவில் துடுப்பாட்டக் கட்டுப்பாட்டு வாரியத்தின் துணைத் தலைவரான முதல் கேரளவாதி ராஜா என்றும், இவர் வாழ்ந்திருந்தால், இவர் இந்தியாவில் துடுப்பாட்டக் கட்டுப்பாட்டு வாரியத்தின் தலைவராக இருந்திருப்பார் என்றும் கிரிக் இன்ஃபோ என்ற வலைத்தளம் தெரிவித்துள்ளது.
ஜி.வி.ராஜா கேரள சுற்றுலா மேம்பாட்டு அமைப்பின் தலைவராகவும் இருந்தார். கோவளத்தை ஒரு சர்வதேச சுற்றுலா தலமாக வளர்ப்பதில் ஒரு முக்கியப் பங்கு வகித்தார். விளையாட்டு ஊடகவியலாளர்கள், வரலாற்றாசிரியர்கள், வல்லுநர்கள், விளையாட்டு வீரர்கள் இவரை கேரளாவின் விளையாட்டுக்கும் சுற்றுலாவுக்குமான தந்தை என்று கருதுகின்றனர். ஜி.வி.ராஜாவின் பிறந்த நாளான, அக்டோபர் 13, "கேரள விளையாட்டு தினம்" என்று அனுசரிக்கப்படுகிறது.
பின்னணியும் ஆரம்ப வாழ்க்கையும்
பி. ஆர் கோதவர்ம ராஜா 1908 அக்டோபர் 13 அன்று கேரளாவின் கோட்டயம் மாவட்டத்தில் பூஞ்சார் அரசக் குடும்பத்தில், அம்பாலிகா தம்புராட்டி, அவரது சம்பந்தம் கணவர் புதுசேரி நாராயணன் நம்பூதிரி ஆகியோருக்கு மூன்றாவது மகனாகப் பிறந்தார். ஜி.வி.ராஜா தனது பள்ளி கல்வியை பூஞ்சார், எஸ்.எம்.வி. உயர்நிலைப்பள்ளி, கோட்டயத்திலுள்ள எம்.டி. செமினரி மேல்நிலைப்பள்ளி ஆகியவற்றில் தனது கல்வியைப் பெற்றார். பின்னர் சென்னை சென்று மருத்துவத்தில் பட்டம் பெற்றார்.
திருமணம்
கோதவர்மனின் மூத்த சகோதரர் இராமவர்மன், திருவிதாங்கூரின் மகாராணி சேது பார்வதி பாயின் சகோதரி பவானி அம்மா தம்புராட்டி என்பவரை மணந்தார். இவர் மூலம் திருவிதாங்கூர் ராணியான கார்த்திகை திருநாள் லட்சுமி பாயுடனான திருமணத் திட்டம் முன்னெடுக்கப்பட்டது.
திருவிதாங்கூர் அரசக் குடும்பத்தின் திருமண முன்மொழிவு சமயத்தில், ஜி.வி.ராஜா சென்னையில் படித்துக்கொண்டிருந்தார். இவர் தனது கல்வியை நிறுத்திவிட்டு, திருமண முன்மொழிவை ஏற்றுக்கொண்டார். 1934 சனவரி 24 அன்று, தனது 26 வயதில், இவர்களுக்கு திருமணம் நடைபெற்றது. இத்தம்பதியருக்கு நான்கு குழந்தைகள் இருந்தனர்.
திருவனந்தபுரத்தில் தனது மனைவியுடன் அரண்மனையில் குடியேறிய பின்னர், ஜி.வி.ராஜா திருவிதாங்கூர் மாநிலப் படையில் நாயர் படைப்பிரிவின் தளபதியாக தனது இராணுவ வாழ்க்கையைத் தொடங்கினார். வெளிநாட்டு பிரமுகர்கள், முக்கியமான மாநில விருந்தினர்களின் வருகைக்கும் அவர்களை கையாள்வதற்கும் கூடுதல் பொறுப்பை மகாராஜா இவரிடம் ஒப்படைத்தார். மேலும், அப்போதைய அரசாங்கத்தின் விளையாட்டு, சுற்றுலா துறைகளின் தலைவராகவும் நியமிக்கப்பட்டார். இவர் 1949 வரை இராணுவத்தில் பணியாற்றினார். பின்னர் லெப்டினன்ட் கர்னலாக ஓய்வு பெற்றார்.
பங்களிப்புகள்
ஜி.வி.ராஜா கேரளாவில் விளையாட்டுப் பயிற்சியினை ஊக்குவித்தார். மேலும், விளையாட்டு மேம்பாடு, சுற்றுலா, விமானத் தொழில் மற்றும் இந்த மாறுபட்ட துறைகள் அனைத்தையும் மேம்படுத்துவதற்கு தேவையான உள்கட்டமைப்புகளை நிறுவுவதில் இவர் ஈடுபட்டார்.
விளையாட்டினை முன்னெடுத்தல்
ஜி.வி.ராஜா அகில இந்திய விளையாட்டு அமைப்பை 1954 இல் நிறுவினார். இவர் கேரளாவில் குழிப்பந்தாட்டச் சங்கத்தை ஏற்படுத்தினார். மேலும் கேரள மக்களை மலையேற்றம் மற்றும் உலாவலுக்கும் அறிமுகப்படுத்தினார்.
இறப்பு
ஜி.வி.இராஜா 1971 ஆம் ஆண்டில் அகில இந்திய விளையாட்டு அமைப்பு மாநாட்டில் பங்கேற்க பட்டியாலா சென்றார். 1971 ஏப்ரல் 30, அன்று குலு பள்ளத்தாக்கு அருகே நடந்த விமான விபத்தில் இவர் இறந்தார். . இவரது உடல் திருவனந்தபுரத்திற்கு கொண்டு செல்லப்பட்டு பூஞ்சாரில் தகனம் செய்யப்பட்டது.
மரியாதை
இவரது நினைவாக திருவனந்தபுரத்தில் உள்ள விளையாட்டுப் பள்ளிக்கு ஜி.வி.ராஜா விளையாட்டுப் பள்ளி என்று பெயரிடப்பட்டது. திருவனந்தபுரத்தில் உள்ள ஒரு விளையாட்டு அரங்கத்திற்கு இவரது பெயரிடப்பட்டது. கேரள மாநில விளையாட்டு அமைப்பு ஜி.வி.ராஜா விருதை நிறுவியது. இது விளையாட்டில் சிறந்து விளங்குபவர்களுக்கு ஆண்டுதோறும் வழங்கப்படுகிறது. சுற்றுலாத்துறையில் வாழ்நாள் சாதனைக்காக கேரள சுற்றுலாத் துறையின் விருதும் இவரது பெயரிடப்பட்டுள்ளது. லெப்டினன்ட் கர்ணல். ராஜாவின் பிறந்த நாளான, அக்டோபர் 13, "கேரள விளையாட்டு தினம்" என்று அனுசரிக்கப்படுகிறது.
வெளி இணைப்புகள்
பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:1971 இறப்புகள் பகுப்பு:1908 பிறப்புகள்
பில்லி டொக்ட்ரோவ்
பில்லி ரேமன்ட் டொக்ட்ரோவ் (Billy Raymond Doctrove பிறப்பு: 3 ஜூலை 1955, மரிகோ, டொமினிக்கா, வின்ட்வார்ட் தீவுகள்) ஒரு முன்னாள் காற்பந்தாட்ட நடுவரும் பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஒரு துடுப்பாட்ட நடுவரும் ஆவார்.
பகுப்பு:மேற்கிந்தியத் துடுப்பாட்ட நடுவர்கள் பகுப்பு:வாழும் நபர்கள் பகுப்பு:1955 பிறப்புகள்
குவின்டின் ஹொக்
குவின்டின் ஹொக்  (Quintin Hogg , பிறப்பு: பிப்ரவரி 14 1845, இறப்பு: சனவரி 17 1903),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1868/69 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
குவின்டின் ஹொக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1845 பிறப்புகள் பகுப்பு:1903 இறப்புகள்
லியூட்டிக் நடவடிக்கை
லியூட்டிக் நடவடிக்கை (Operation Lüttich) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு தாக்குதல். இது ஓவர்லார்ட் நடவடிக்கையின் போது நாசி ஜெர்மனியின் படைகள் பிரான்சின் நார்மாண்டிப் பகுதியில் நேச நாட்டுப் படை முன்னேற்றத்தை எதிர்த்து நிகழ்த்திய எதிர்த்தாக்குதலாகும். மோர்ட்டைன் பகுதியில் இது நிகழ்ந்ததால், மோர்ட்டைன் எதிர்த்தாக்குதல் என்றும் வழங்கப்படுகிறது.
நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல்வழிப் படையெடுப்பு ஜூல் 6, 1944ல் நார்மாண்டிப் பகுதியில் நிகழ்ந்தது. இரு மாதங்கள் கடற்கரையோரப் பகுதிகளில் நடந்த கடும் சண்டைக்குப் பின்னர் நேச நாட்டுப் படைகள் ஜெர்மானியப் படை வளையத்தை உடைத்து பிரான்சின் உட்பகுதிக்கு முன்னேறத் தொடங்கின. இந்த முன்னேற்றத்தைத் தடுத்து, இழந்த பகுதிகளை மீண்டும் கைப்பற்ற எதிர்த்தாக்குதல் ஒன்றை நிகழ்த்த இட்லர் தனது தளபதிகளுக்கு உத்தரவிட்டார். பிரிட்டானிப் பகுதியில் அமெரிக்கப் படைகள் கைப்பற்றியிருந்த பகுதிகளை மீட்டு, கோடென்ண்டின் தீபகற்கபத்தின் அவராஞ்செசு நகர் வரை முன்னேற ஜெர்மானியப் படைகளுக்கு இலக்குகள் கொடுத்தார். இத்தாக்குதலுக்கு லியூட்டிக் நடவடிக்கை என்று குறிப்பெயர் இடப்பட்டிருந்தது. ஜெர்மானிய களத் தளபதிகள் இட்லரின் உத்தியோடு உடன்படவில்லை. இத்தகைய தாக்குதலுக்கு வெற்றி வாய்ப்பு மிகவும் குறைவு, மாறாக தாக்குதலில் ஈடுபடும் படைப்பிரிவுகள் சுற்றி வளைக்கப்பட்டு அழிக்கப்பட வாய்ப்பு உண்டு என்று மறுத்தனர். ஆனால் அவர்களது கருத்துகளைக் கண்டுகொள்ளாமல் நடவடிக்கையைத் தொடங்க உத்தரவிட்டார் இட்லர்.
ஆகஸ்ட் 7 அன்று 47வது ஜெர்மானியக் கவச கோர், அமெரிக்கப் படை நிலைகளின் மீது தாக்குதலைத் தொடங்கியது. துவக்கத்தில் சண்டையின் போக்கு ஜெர்மானியர்களுக்குச் சாதகாமவே இருந்தாலும், நேச நாட்டு வான்படைகளின் எதிர்த்தாக்குதலால், ஜெர்மானியத் தாக்குதல் படையில் பெரும்பாலான டாங்குகள் அழிக்கப்பட்டன. தாக்கப்பட்ட நேசநாட்டுப் படைப்பிரிவுகளும் சுதாரித்துக்கொண்டு எதிர்த்துத் தாக்கத் தொடங்கின. இதனால் ஒரு வார சண்டைக்குப் பின்னர், ஜெர்மானிய முன்னேற்றம் தடைபட்டு, தாக்குதலில் ஈடுபட்ட படைப்பிரிவுகள் சுற்றி வளைக்கப்பட்டன. ஜெர்மானியத் தளபதிகள் இட்லரை எச்சரித்தபடியே பல படைப்பிரிவுகள் நேச நாட்டுப் படை வளையத்தில் சிக்கிக் கொண்டதால் ஃபலேசு இடைப்பகுதி உருவாகி விட்டது.
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு பகுப்பு:பிரான்சின் வரலாறு
ஆரஞ்சு மின்சிட்டு
வகைப்பாட்டில்
பேரினப் பெயரானது பண்டைய கிரேக்கச் சொல்லானது பெரியிலிருந்து வந்தது. பெரி என்பதன் பொருள் 'மிகவும்' என்பதாகும்; குரோகோடசு என்பதற்கு குங்குமப்ப நிறம் என்று பொருள். பிளமேமசு என்ற சிற்றினத்தின் பெயர் இலத்தீன் மொழியில் தன் வேர்களைக் கொண்டுள்ளது. அதாவது 'உமிழும்' அல்லது 'சுடர்-நிறம்' (பிளாமா - 'சுடர்') என்று பொருள். இந்த சிற்றினத்தின் ஆங்கிலப் பெயர் குங்குமப்பூ மின்சிட்டிலிருந்து ஆரஞ்சு மினிசிட்டாக மாற்றப்பட்டது. இந்த இரண்டு சிற்றினங்கள் பிளவுபட்டதைத் தொடர்ந்து பெரிக்ரோகோடசு இசுபேசியோசசுக்கு முந்தியது ஒதுக்கப்பட்டது. இது தெற்கு மற்றும் தென்கிழக்கு ஆசியாவைச் சேர்ந்த உயிரினங்களின் கூட்டமைப்பிலானது.
விளக்கம்
ஆரஞ்சு மின்சிட்டு சுமார் 17 முதல் 22 செ.மீ. நீளமுடையது. இதன் எடை சுமார் 19 முதல் 24.5 கிராம் ஆகும். ஆண்கள் பிரகாசமான ஆரஞ்சு மற்றும் கருப்பு நிறத்திலும், பெண் பறவைகள் பெரும்பாலும் மஞ்சள் நிறத்தில் சாம்பல் நிறத்துடன் இருக்கும். ஆண் பறவைகள் பளபளப்பான கருப்பு தலை, கன்னம், தொண்டை மற்றும் மேலங்கி மற்றும் மேல் முதுகுடன் காணப்படும். கீழ் முதுகு, முதுகு மற்றும் மேல் வால்-சிறகு ஆரஞ்சு-சிவப்புடன் அடிப்பகுதிகள் பெரும்பாலும் பிரகாசமான ஆரஞ்சு-சிவப்பு நிறத்தில் உள்ளன. இது இதனைச் சுற்றுப்புறத்திலிருந்து தனித்துக் காட்டுகிறது. பெண் பறவைகள் மஞ்சள் நிற நெற்றி மற்றும் சாம்பல்-சாம்பல், கீழ் முதுகு இருக்கும். ஆண் பறவையில் சிவப்பு நிறத்தில் காணப்படும் பகுதிகள் பெண் பறவையில் மஞ்சள் நிறத்தில் காணப்படும்.
நடத்தை மற்றும் சூழலியல்
ஆரஞ்சு மின்சிட்டு சிற்றினங்கள் கூட்டமாக வாழுகின்றன. பொதுவாகச் சிறிய குழுக்களாக (2க்கும் மேற்பட்ட பறவைகள்) காடுகளில் உள்ள மரங்களின் உச்சியில் உணவு தேடும். மினிசிட்டுகள் பெரும்பாலும் காடுகளின் விதானத்தின் மீது பறப்பதைக் காணலாம். இவை முதன்மையாகப் பூச்சிகளை உண்ணக்கூடியவை. இவை சுற்றுப்புறங்களைச் சுற்றிலும் நோட்டமிடுவதற்காக அறியப்படுகின்றன. இவை பறந்து பறந்து, தாவரப் பரப்புகளில் சுற்றித் திரிந்து பூச்சிகளைப் பிடிக்கின்றன. இந்த நடத்தை பெரும்பாலும் சாலி-கிலீனிங் என்று அழைக்கப்படுகிறது. இவை மற்ற விதான வகை பறவைகளுடன் வேட்டையாடி உணவு உண்கின்றன.
மேற்கோள்கள்
பகுப்பு:இலங்கைப் பறவைகள் பகுப்பு:இந்தியப் பறவைகள்
சர்தார் பட்டேல் அருங்காட்சியகம்
சர்தார் பட்டேல் அருங்காட்சியகம் (Sardar Patel Museum) இந்தியாவின் குசராத்து மாநிலத்திலுள்ள சூரத் நகரத்திதில் உள்ளது, 1890 ஆம் ஆண்டில் இந்த அருங்காட்சியகம் நிறுவப்பட்டது. நிறுவப்பட்ட அந்நேரத்தில் இந்த அருங்காட்சியகம் வின்செசுட்டர் அருங்காட்சியகம் என்ற பெயரால் நன்கு அறியப்பட்டது. சுதந்திரத்திற்குப் பிறகு இப்பெயர் மாற்றப்பட்டு சர்தார் படேல் அருங்காட்சியகம் என்று பெயர் மாற்றப்பட்டது. சர்தார் சங்கராலயா என்ற பெயராலும் அருங்காட்சியகம் அழைக்கப்படுகிறது.
சர்தார் பட்டேல் அருங்காட்சியகத்தில் ஒரு கோளரங்கம், பழங்கால நினைவுச்சின்னங்கள், ஓவியங்கள், அறிவியல் காட்சிக்கூடம், அடுக்கு இருக்கை அரங்கு, கலைப்பொருட்கள் காட்சிக்கூடம், நிகழ்வரங்கம் மற்றும் உணவகம் போன்றவை உள்ளன. அரங்கத்தில் உள்ள இந்தி, குசராத்தி மற்றும் ஆங்கிலம் ஆகிய மூன்று மொழிகளில் கேட்பொலி வசதி செய்யப்பட்டுள்ளது. எட்டாயிரத்துக்கும் மேற்பட்ட நினைவுச்சின்னங்கள் மற்றும் பழம்பொருட்கள் சர்தார் அருங்காட்சியகத்தில் உள்ளன.
புற இணைப்புகள்
பகுப்பு:குசராத் அருங்காட்சியகங்கள்
பஞ்சாப் வேளாண் பல்கலைக்கழக விளையாட்டரங்கம்
பஞ்சாப் வேளாண் பல்கலைக்கழக விளையாட்டரங்கம் (Punjab Agricultural University Stadium) இந்தியாவின் பஞ்சாப் மாநிலத்திலுள்ள லூதியானா நகரில் அமைந்துள்ள விவசாய பல்கலைக்கழக வளாகத்தில் இருக்கிறது. இதுவொரு பல்நோக்கு அரங்கமாகும். இந்த அரங்கம் பஞ்சாப் வேளாண் பல்கலைக்கழகத்திற்கு சொந்தமானது. துடுப்பாட்டம், கால்பந்து, வளைகோல் பந்தாட்டம், போன்ற பல்வேறு விளையாட்டுகளுக்கான வசதிகள் இங்குள்ளன. வளைகோல் பந்தாட்டத்திற்காக செயற்கையாக உருவாக்கப்பட்ட புல்வெளி ஆடுகளம் ஒன்று இங்குள்ளது. இதனால் பல்வேறு வளைகோல் பந்தாட்டப் போட்டிகள் இங்கு நடைபெறுகின்றன. இதை தவிர நீச்சல் குளம் மற்றும் மிதிவண்டியோட்ட அரங்கு போன்றவை இங்கு இடம்பெற்றுள்ளன. கூடைப்பந்தாட்டம், இறகுப்பந்தாட்டம், சீருடற்பயிற்சிகள், எறிபந்தாட்டம், கைப்பந்தாட்டம், டென்னிசு, மேசைப்பந்தாட்டம், பாரம் தூக்குதல் மற்றும் சடுகுடு போன்ற விளையாட்டுகள் நடைபெறுவதற்கான உள் விளையாட்டரங்கமும் இங்குள்ளது. ஓர் இறுதிப் போட்டி உட்பட 10 பத்து ரஞ்சிக் கோப்பை போட்டிகள் இப் பல்கலைக்கழக விளையாட்டரங்கில் நடைபெற்றுள்ளன. இராணி கோப்பை போட்டிகள் 1987 முதல் 1999 வரை இங்கு நடத்தப்பட்டன. . 10 பட்டியல் அ வகை துடுப்பாட்டங்களும் இங்கு நடந்துள்ளன.
அரிஞ்சய சோழன்
கோப்பரகேசரி வர்மன் அரிஞ்சய சோழன் இடைக்காலச் சோழர் மரபைச் சேர்ந்தவன். இவன் முதலாம் பராந்தக சோழன்னின் மகன் மற்றும் இராஜாதித்தர், கண்டராதித்தரின் ஆகியோரின் தம்பியாவான். வடக்கிலும், தெற்கிலும் சோழ நாடு சுருங்கிப் போன ஒரு கால கட்டத்தில் பட்டத்துக்கு வந்த இவன், கீழைச் சாளுக்கிய மன்னன் வீமன் மகள் கல்யாணியை மணந்தான்.சோழ நாட்டின் வடக்குப் பகுதியை ஆக்கிரமித்துக் கொண்டிருந்த இராட்டிரகூடர்களை அகற்றுவதற்கு முயன்றான். இம் முயற்சி தோல்வியின் முடிந்து, ஆற்றூர் என்னுமிடத்தில் இறந்தான். இவருக்கு மேல்பாடி என்ற ஊரில் பள்ளிப்படை அமைக்கப்பட்டது.
கல்யாணி வீமன் குந்தவையார், கோதைப்பிராட்டியார் என்ற இவனுடைய இரு மனைவியர், இவனுக்குப்பின்னும் உயிர்வாழ்ந்து, இவனது மகனுடைய ஆட்சிக்காலத்தில் பல தானங்களைச் செய்தனர். கல்யாணி வீமன் குந்தவை என்பவள் கீழச்சாளுக்கிய வேங்கிநாட்டு மன்னனாகிய இரண்டாம் வீமன் சாளுக்கியனின் புதல்வி.
பொ.ஊ. 956 ஆன் ஆண்டளவில் அரசனான இவனது ஆட்சி மிகக் குறுகிய காலமான சில மாதங்கள் மட்டுமே நிலைத்திருந்தது. இவனைத் தொடர்ந்து சுந்தர சோழன் அரியணையில் அமர்ந்தான்.
மேற்கோள்கள்
பகுப்பு:இடைக்காலச் சோழ அரசர்கள் பகுப்பு:957 இறப்புகள் பகுப்பு:இந்திய அரசர்கள்
ஜெகத்தல மகாவிகாரை
ஜெகத்தல் மகாவிகாரை (Jagaddala Mahavihara), தற்கால வங்கதேசத்தின் வடமேற்கில் உள்ள நவகோன் மாவட்டத்தில் உள்ள் ஜெகத்தலா எனும் கிராமத்தில் சிதிலங்களுடன் காணப்படுகிறது. இந்த விகாரை பாலப் பேரரசு ஆட்சியின் போது கிபி 11ஆம் நூற்றாண்டின் பிற்பகுதியில் நிறுவப்பட்டது. இறுதியாக ஜெகத்தலா மகாவிகாரை கிபி 1207ல் இசுலாமியப் படையெடுப்பாளர்களால் சிதைக்கப்பட்டது.
படக்காட்சிகள்
<Gallery> Image:Jagaddala Mahavihara 2.jpg|thumb| ஜெகத்தலா மகாவிகாரையின் சிதிலங்கள் Image:Jagaddala Mahavihara.jpg|thumb| ஜெகத்தலா மகாவிகாரை. Image:Stone Pillars at Jagaddala.jpg|thumb|விகாரையின் கற்தூண்கள் </Gallery>
கொத்தாளி இசக்கியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜார்ஜ் ஹோர்
ஜார்ஜ் ஹோர்  (George Hoare , பிறப்பு: ஏப்ரல் 19 1779, இறப்பு: சூலை 28 1852 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1807-1812 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1779 பிறப்புகள் பகுப்பு:1852 இறப்புகள்
மதீனா தேசிய பாடசாலை, சியம்பலாகஸ்கொட்டுவை
மதீனா தேசிய பாடசாலை (Madeena National School, Siyambalagaskotuwa) இலங்கை வடமேற்கு மாகாணத்தில், குருநாகல் மாவட்டத்தில், கிரியுள்ள வலயத்தில், நாரம்மல வாரியபொல பிரதான பாதையில் சியம்பலாகஸ்கொடுவை எனும் கிராமத்தில் அமைந்துள்ள தேசிய பாடசாலையாகும். இது, 1954 ஆம் ஆண்டில் ஆரம்பிக்கப்பட்ட ஒரு தமிழ்மொழி மூல முஸ்லிம் பாடசாலையாகும். அறுபது வருட குறுகிய கால வரலாற்றில் சகல வசதிகளையும் கொண்ட ஒரு தேசியப் பாடசாலையாக இது பரிணமித்துள்ளது. சுமார் 2000 க்கும் மேற்பட்ட மாணவர்களையும் 140 க்கும் மேலான ஆசிரியர் குழாத்தையும் கொண்ட ஒரு கல்விக் கூடமாகத் திகழ்கிறது.
வரலாறு
60 வருடங்களுக்கு முன்னர் இப்பிரதேசத்தில் பாடசாலை இல்லாத ஒரு குறைபாடு இருந்த நிலையில், 1953 ஆம் ஆண்டளவில் இப்பகுதி கிராம விதானையாகக் கடமை புரிந்த குரீக்கொட்டுவையைச் சேர்ந்த முகந்திரம் சுலைமா லெப்பை அவர்களின் ஆலோசனையின் பேரில் அம்மயன்குளம் ஹமீது லெப்பை விதானை, பறகஹகொடுவ ஏ. அலித்தம்பி, ஏ. இப்றா லெப்பை, சியம்பலாகஸ்கொடுவ ஏ. சாலியா லெப்பை, கஹடகஹமட ஏ. அஹமது லெப்பை, ஏ. அப்துல் ஹமீது, அல்ஹாஜ் எம். ஏ. அப்துல் சமது ஆகியோரின் முயற்சியின் பயனாக பள்ளிவாயிலுக்குச் சொந்தமான காணியில் ஓலையால் வேயப்பட்ட சிறு கட்டிடத்தில் எந்த வித வேதனங்களும் பெறாத தொண்டாசிரியர்களான எச்.எல்.யு.எம். ஜூனைத், ஏ.எல்.எம். சுலைமாலெப்பை ஆகிய இருவரையும் ஆசிரியர்களாகக் கொண்டு இப்பாடசாலை ஆரம்பிக்கப்பட்டது.
அரசாங்கப் பாடசாலை
தண்டகமுவ நாடாளுமன்ற உறுப்பினர் ஐ. எம். ஆர். ஏ. ஈரியகொல்ல அவர்களின் முயற்சியினால் 1954 ஆம் ஆண்டு சனவரி 5 ஆம் திகதி 104 மாணவர்களுடன் ஆர். ஜோசப் அவர்களை முதல் அதிபராகக் கொண்டு அரசாங்கப் பாடசாலையாக ஆரம்பிக்கப்பட்டது.
மேற்கோள்கள்
பகுப்பு:குருணாகல் மாவட்டப் பாடசாலைகள் பகுப்பு:இலங்கையின் முஸ்லிம் பாடசாலைகள் பகுப்பு:இலங்கையின் தேசிய பாடசாலைகள்
எம். ஆர். கண்ணன்
'''எம். ஆர். கண்ணன்' (M. R. Kannan'')(பிறப்பு 1922) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். செங்கல்பட்டு மாவட்டத்தில் பிறந்த கண்ணன், சென்னை மாவட்டம் சென்னை அண்ணாபிள்ளை தெருவில் வசித்து வந்தார். இவர் எம். பி. யூ. உயர்நிலைப் பள்ளியிலும் சென்னை, இந்து இறையியல் உயர்நிலைப் பள்ளியிலும் கல்வி பயின்றுள்ளார். இவர், திராவிட முன்னேற்றக் கழக உறுப்பினர் ஆவார். கண்ணன் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக பேசின்பிரிட்ஜ் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
மேற்கோள்கள்
பகுப்பு:1922 பிறப்புகள் பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:4 ஆவது தமிழ்நாடு சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள்
பன்னாட்டுப் பள்ளிகள்
பன்னாட்டுப் பள்ளிகளில் உலக தரம் வாய்ந்த உயர் தொழில்நுட்ப வகுப்பறைகள்,தரமான ஆய்வகங்கள், உயர் தொழில்நுட்பத் தகவல் தொடர்பு சாதனங்கள், மொழி ஆய்வகங்கள், வளம்நிறைந்த விளையாட்டுத் திடல் போன்ற வளங்கள் நிறைந்திருக்கின்றன. இப்பள்ளிகளில் உள்நாட்டு கலைத்திட்டம் பின்பற்றப்பட்டாலும் அமெரிக்க மற்றும் பிரிட்டன் நாடுகளிலுள்ள கலைத்திட்டத்தின் தாக்கம் மிகுந்து காணப்படுகின்றது. பெரும்பாலான பன்னாட்டுப்பள்ளிகள் தி இன்டர்நேஷனல் பேக்கலரேட்டின் (IBO) கலைதிட்டத்தையே பின்பற்றுகின்றன. இப்பள்ளிகளில் மாணவர்களுக்கு மருத்துவ மற்றும் உளவியல் பரிசோதனைகள் நடத்தப்படுகின்றன. மொழிப்பாடங்கள், கணிதம், அறிவியல், தகவல் தொழில்நுட்பவியல், கலை, வடிவமைப்பியல், உடற்கல்வியியல் மற்றும் மனித நேயவியல் போன்ற பாடங்கள் கற்பிக்கப்படுகின்றன. ஆசிரியருக்கான மாணவரின் விகிதம் மி்கக்குறைவு என்பதால் மாணவரின் பிரச்சனைகள் எளிதில் கண்டறியப்பட்டு தீர்க்கப்படுகின்றன. இப்பள்ளிகளில் இடைநிலைக்கல்வி மற்றும் பட்டய சான்றிதழுக்கான வகுப்புகள் நடத்தப்படுகின்றன. உலகில் தரமான கல்வியை வழங்கும் பள்ளிகளில் பன்னாட்டுப் பள்ளிகள் குறிப்பிடத்தக்கவை.
மேற்கோள்கள்
பகுப்பு:பல்கலைக்கழகங்களும் கல்லூரிகளும்
கொத்தங்குடி மாரியம்மன் கருப்பசாமி கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நூருல் இசா அன்வார்
நூருல் இசா அன்வார் (ஆங்கிலம்: Nurul Izzah Anwar; மலாய்: Nurul Izzah binti Anwar; சீனம்: 努鲁依莎) (பிறப்பு: 19 நவம்பர் 1980) என்பவர் 2023-ஆம் ஆண்டு பிப்ரவரி மாதம் தொடங்கி; மலேசிய நிதி அமைச்சின் சிறப்பு ஆலோசனைக் குழுவின் இணைத் தலைவர் (Co-chairperson of the Secretariat of the Special Advisory Body) பதவியை வகித்த மலேசிய அரசியல்வாதி; மற்றும் இவரின் தந்தையார் அன்வர் இப்ராகீம் தற்போதைய மலேசியப் பிரதமர் ஆவார்.
2018 டிசம்பர் 4-ஆம் தேதியில் தொடங்கி 2019 சூலை 18-ஆம் தேதி வரையில் மலேசிய மக்களவை மசோதாக்கள் தேர்வுக் குழுவின் தலைவர் (Consideration of Bills Select Committee of Malaysia) பதவி; 2023 சனவரி முதல் 2023 பிப்ரவரி மாதம் வரையில்; அவர் பதவி துறப்பு செய்யும் வரையில் பிரதமர் அன்வார் இப்ராகிம் அமைச்சரவையில் பொருளாதாரம் மற்றும் நிதி தொடர்பான மூத்த ஆலோசகராகவும் (Senior Advisor on Economics and Finance) பணியாற்றினார்.
2008 மார்ச் 8-ஆம் தேதியில் இருந்து 2018 மே 9-ஆம் தேதி வரையில்; ஏறக்குறைய பத்து ஆண்டுகளுக்கு லெம்பா பந்தாய் (Lembah Pantai Federal Constituency) நாடாளுமன்ற உறுப்பினராகவும்; 2018 மே 9-ஆம் தேதியில் இருந்து 2022 நவம்பர் 19-ஆம் தேதி வரையில்; பெர்மாத்தாங் பாவ் (Permatang Pauh Federal Constituency) நாடாளுமன்ற உறுப்பினராகவும் சேவை செய்தவர்.
பொது
பாக்காத்தான் ஹரப்பான் (Pakatan Harapan) எனும் முந்தைய பாக்காத்தான் ராக்யாட் (Pakatan Rakyat) எதிர்க்கட்சிக் கூட்டணியின் ஓர் அங்கமான மக்கள் நீதிக் கட்சி (People's Justice Party) கட்சியில் நவம்பர் 2010 முதல் 2018 டிசம்பர் வரை; மற்றும் சூலை 2022 முதல் தற்போது வரையில் துணைத் தலைவராகவும் பணியாற்றியுள்ளார்.
நூருல் இசா அன்வார், தம்புன் தொகுதி நாடாளுமன்ற உறுப்பினரும் (Tambun Federal Constituency) மலேசியப் பிரதமர் அன்வர் இப்ராகீம்; மற்றும் பண்டார் துன் ரசாக் தொகுதி நாடாளுமன்ற உறுப்பினருமான (Bandar Tun Razak Federal Constituency) வான் அசிசா வான் இஸ்மாயில் (Wan Azizah Wan Ismail); ஆகியோரின் மூத்த மகள் ஆவார்.
நூருல் இசாவின் தந்தையார் அன்வர் இப்ராகீம்; தாயார் வான் அசிசா வான் இஸ்மாயில்; இருவருமே மலேசியாவின் துணைப் பிரதமர்களாக பதவி வகித்தவர்கள்.
கல்வி
பின்னர் அவர் ஐக்கிய அமெரிக்காவில் தம் மேல்படிப்பைத் தொடர்ந்தார். ஜான்ஸ் ஆப்கின்ஸ் பல்கலைக்கழகத்தில் (Johns Hopkins University) பன்னாட்டு உறவுகளில் தென்கிழக்கு ஆசியா எனும் தலைப்பில் ஆய்வுகள் செய்து முதுகலைப் பட்டம் பெற்றார்.
தேர்தல்
2008-ஆம் ஆண்டுப் பொதுத் தேர்தலில், நூருல் இசா கோலாலம்பூரில் லெம்பா பந்தாய் தொகுதியில் போட்டியிட்டார். அந்தத் தொகுதியைத் தன் தந்தையிடம் ஒப்படைக்கும் நோக்கத்தில் அவர் தேர்தலில் நின்றார் என்ற ஊகமும் இருந்தது. ஆனாலும் நூருல் இசா அத்தகைய ஊகங்களை நிராகரித்தார். இந்தக் கட்டத்தில் இவரின் தந்தையார் அன்வர் இப்ராகீம், மலேசியாவில் அரசியல் சர்ச்சைகளை ஏற்படுத்திய அன்வர் இப்ராகிம் பாற்புணர்ச்சி வழக்குகளில் இருந்து விடுதலையான காலக்கட்டமாகும்.
பாரிசான் நேசனல் அரசாங்கத்தில் மலேசிய மகளிர், குடும்பம் மற்றும் சமூக மேம்பாட்டுத் துறை அமைச்சராக (Minister for Women, Family and Community Development) இருந்தவரும்; மூன்று முறை லெம்பா பந்தாய் தொகுதியின் மக்களவை உறுப்பினராகவும் இருந்த அமைச்சர் சரிசாத் அப்துல் ஜலீல் (Shahrizat Abdul Jalil), 2008-ஆம் ஆண்டுப் பொதுத் தேர்தலில், லெம்பா பந்தாய் தொகுதியைத் தற்காத்தார்.
28 வயதில் மக்களவை உறுப்பினர் பதவி
சரிசாத் அப்துல் ஜலீல் அந்த இடத்தை மீண்டும் தக்க வைத்துக் கொள்வார் என்று அரசியல் ஆய்வாளர்கள் பலர் எதிர்ப்பார்த்தனர். அவர் அந்தக் கட்டத்தில் மலேசியாவில் ஒரு பிரபலமான அமைச்சராக விளங்கினார். இவர் 2004-ஆம் ஆண்டுப் பொதுத் தேர்தலில் 15,288 பெரும்பான்மையுடன் லெம்பா பந்தாய் தொகுதியைத் தக்க வைத்துக் கொண்டவர் ஆகும்.
இருப்பினும், 2008-ஆம் ஆண்டுப் பொதுத் தேர்தலில், நூருல் இசா 21,728 வாக்குகளைப் பெற்றார். சரிசாத் அப்துல் ஜலீல் 18,833 வாக்குகளைப் பெற்றார். 2,895 வாக்குகள் வித்தியாசத்தில் லெம்பா பந்தாய்க்கான புதிய மக்களவை உறுப்பினராக நூருல் இசா தேர்ந்து எடுக்கப்பட்டார். அப்போது நூருல் இசாவுக்கு வயது 28.
சக்திவாய்ந்த அமைச்சர் தோல்வி
2008-ஆம் ஆண்டுப் பொதுத் தேர்தலில் நடைபெற்ற பல வியப்பான நிகழ்ச்சிகளில், ஒரு புதிய முகத்தால் சக்திவாய்ந்த அமைச்சருக்கு ஏற்பட்ட இந்தத் தோல்வியும் ஒரு வியப்பான நிகழ்ச்சியாகும். அந்தத் தேர்தலில், நாடளாவிய நிலையில் ஆளும் பாரிசான் நேசனல் கூட்டணிக்கு குறிப்பிடத்தக்க அளவிற்கு நாடாளுமன்றத் தொகுதி இழப்புகள் ஏற்பட்டன.
அதன் பின்னர் நவம்பர் 2010-இல், மக்கள் நீதிக் கட்சியின் துணைத் தலைவர்களில் ஒருவராக நூருல் இசா தேர்ந்தெடுக்கப்பட்டார். அதன் பின்னர் 2013-ஆம் ஆண்டு மலேசியப் பொதுத் தேர்தலில் அவர் குறுகிய பெரும்பான்மையில் நாடாளுமன்றத்திற்குத் திரும்பினார்.
இரு மூத்த அமைச்சர்கள் தோல்வி
ஆளும் பாரிசான் நேசனல் கூட்டணி, அப்போதைக்கு ஓர் உயர்மட்ட அரசியல்வாதியாக இருந்த கூட்டரசுப் பிரதேச அமைச்சர் ராஜா நோங் சிக் சைனல் அபிடின் (Raja Nong Chik Zainal Abidin) என்பவரை நூருல் இசாவுக்கு எதிராக 2013-ஆம் ஆண்டு மலேசியப் பொதுத் தேர்தலில் நிறுத்தியது. அதன் மூலம் நூருல் இசா குறிவைக்கப் பட்டார். இருப்பினும் நூருல் இசா அறுதிப் பெரும்பான்மையில் வெற்றிப் பெற்றார். அந்த வகையில் லெம்பா பந்தாய் தொகுதியில் அவரை எதிர்த்துப் போட்டியிட்ட இரு மூத்த அமைச்சர்களும் தோல்வி கண்டனர்.
மே 2018-இல், பினாங்கில் உள்ள பெர்மாத்தாங் பாவ் நாடாளுமன்றத் தொகுதிக்கு போட்டியிட்டு வெற்றி பெற்றார். 2022-ஆம் ஆண்டு பொதுத் தேர்தலில் பெரிக்காத்தான் நேசனல் கூட்டணியிடம் தோல்வி அடையும் வரையில் பெர்மாத்தாங் பாவ் தொகுதியின் நாடாளுமன்ற உறுப்பினராக இருந்தார்.
வெளி இணைப்புகள்
பகுப்பு:1980 பிறப்புகள் பகுப்பு:மலேசிய நபர்கள் பகுப்பு:மலேசியப் பெண்கள்‎ பகுப்பு:மலேசிய முசுலிம்கள்‎ பகுப்பு:மலேசிய அரசியல்வாதிகள் பகுப்பு:மலேசியாவில் அரசியல் பகுப்பு:மலேசிய மனித உரிமை செயற்பாட்டாளர்கள்
ஐக்கிய நாடுகள் சபையின் மனித உரிமைகள் ஆணையம்
link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Flag%20of%20the%20United%20Nations.svg|thumb|ஐக்கிய நாடுகள் சபையின் கொடி link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:United%20Nations%20Headquarters,%20Geneva.jpg|thumb|ஐக்கிய நாடுகள் சபையின் தலைமைச் செயலகம், ஜெனிவா ஐக்கிய நாடுகள் சபையின் மனித உரிமைகள் ஆணையம் என்பது ஐக்கிய நாடுகள் சபை யின் கட்டமைப்பிற்குள் 1946 முதல் செயல்படும் ஆணையமாகும். இது ஐ.நா. மனித உரிமைகள் கவுன்சிலாக 2006 இல் பெயர் மாற்றப்பட்டது. இது ஐ.நா. பொருளாதார மற்றும் சமூக கவுன்சிலின் துணை நிறுவனமாக இருந்தது, மேலும் ஐக்கிய நாடுகள் சபையின் மனித உரிமைகள் உயர் ஆணையாளர்  அலுவலகத்தால் அதன் பணிகளுக்கு உதவியது. இது ஐ.நாவின் முதன்மையான அமைப்பாகும். இது மனித உரிமைகளை மேம்படுத்துவதும் பாதுகாப்பதும் தொடர்பான சர்வதேச மன்றமாகும்.
2006 ம் ஆண்டு மார்ச் 15 ந் தேதியன்று ஐ.நா. பொதுச் சபை யானது இந்த ஆணையத்தின் பெயரை ஐக்கிய நாடுகள் சபையின் மனித உரிமைகள் ஆணையம் என்பதில் இருந்து மாற்றி ஐ.நா மனித உரிமைகள் கவுன்சில் ஆக மாற்றுவதற்கு பெருமளவில் வாக்களித்தது.
வரலாறு
thumb| 1947 இல் நியூயார்க்கின் ஏரி வெற்றியில் நடந்த ஐக்கிய நாடுகளின் மனித உரிமைகள் ஆணைய கூட்டத்தில் எலினோர் ரூஸ்வெல்ட் ஐக்கிய நாடுகள் சபையின் பொருளாதார மற்றும் சமூக கவுன்சில் மூலமாக 1946 ஆம் ஆண்டில் ஐக்கிய நாடுகள் சபையின் மனித உரிமைகள் ஆணையம் நிறுவப்பட்டது, இது ஆரம்பகால ஐ.நா. கட்டமைப்பிற்குள் அமைக்கப்பட்ட முதல் இரண்டு "செயல்பாட்டு கமிஷன்களில்" ஒன்றாகும் (மற்றொன்று பெண்களின் நிலை குறித்த ஆணையம்). இது ஐக்கிய நாடுகளின் சாசனத்தின் விதிமுறைகளின் கீழ் (குறிப்பாக, பிரிவு 68 இன் கீழ்) ஐ.நா. உறுப்பு நாடுகள் அனைத்தும் கையொப்பமிட்டு உருவாக்கப்பட்ட ஒரு அமைப்பாகும்
இந்த அமைப்பு இரண்டு தனித்தனி கட்டங்களை கடந்தது. 1947 முதல் 1967 வரை, இது மனித உரிமைகளை ஊக்குவிப்பதிலும், மாநிலங்களை விரிவான ஒப்பந்தங்களுக்கு உதவுவதிலும் கவனம் செலுத்தியது, ஆனால் மனித உரிமைகளை மீறுபவர்களை விசாரிப்பதில் அல்லது கண்டனம் செய்வதில் கவனம் செலுத்தவில்லை. இது இறையாண்மைக் கொள்கையை கண்டிப்பாக கடைபிடிக்கும் காலம்.
1967 ஆம் ஆண்டில், ஆணையம் தலையீட்டை அதன் கொள்கையாக ஏற்றுக்கொண்டது. பத்தாண்டு காலத்தின் சூழலலானது ஆபிரிக்கா மற்றும் ஆசியாவின் காலனித்துவமயமாக்கல் ஆகும். மேலும் கண்டத்தின் பல நாடுகள் மனித உரிமைகள் பிரச்சினைகள் குறித்து ஐ.நா. கொள்கைக்கு மிகவும் தீவிரமாக அழுத்தம் கொடுத்தன. குறிப்பாக தென்னாப்பிரிக்காவில் நிறவெறி பற்றிய மீறல்களை வெளிச்சத்திற்க்கு கொண்டுவருவதாகும். புதிய கொள்கை என்பது ஆணைக்குழு விசாரணை செய்து மீறல்கள் குறித்த அறிக்கைகளை தயாரிக்கும் என்பதாகும்.
இந்த புதிய கொள்கையை சிறப்பாக நிறைவேற்ற, மற்ற பிற மாற்றங்களும் நிகழ்ந்தன. 1970 களில், புவியியல் சார்ந்த பணிக்குழுக்களின் சாத்தியம் உருவாக்கப்பட்டது. இந்த குழுக்கள் சிலியைப் போலவே, ஒரு குறிப்பிட்ட பிராந்தியத்தில் அல்லது ஒரு நாட்டில் கூட மீறல்களை விசாரிப்பதில் தங்கள் நடவடிக்கைகளை நிபுணத்துவம் பெற்றது. 1980 களில் கருத்துக்கள் சார்ந்த பணிக்குழுக்களை உருவாக்கியது, இது குறிப்பிட்ட வகை மீறல்கள் பற்றிய நிபுணத்துவம் பெற்றது.
எவ்வாறாயினும், இந்த நடவடிக்கைகள் எதுவும் ஆணைக்குழுவை விரும்பியபடி திறம்பட செய்ய முடியவில்லை. முக்கியமாக மனித உரிமை மீறல்கள் இருப்பதாலும், உடலை அரசியல்மயமாக்குவதாலும். அதன் அழிவு வரை அடுத்த ஆண்டுகளில், யு.என்.சி.எச்.ஆர் ஆர்வலர்கள் மற்றும் அரசாங்கங்களிடையே பெருகிய முறையில் மதிப்பிழந்தது.
ஆணைக்குழு அதன் இறுதிக் கூட்டத்தை ஜெனீவாவில் மார்ச் 27, 2006 அன்று நடத்தியது, அதே ஆண்டில் ஐக்கிய நாடுகளின் மனித உரிமைகள் பேரவையாக மாற்றப்பட்டது.
ஆணை
மனித உரிமைகள் ஆணைக்குழு குறிப்பிட்ட நாடுகளில் அல்லது பிரதேசங்களில் (நாட்டு வழிமுறைகள் அல்லது ஆணைகள் என அழைக்கப்படுகிறது) மனித உரிமைகள் சூழ்நிலைகளை ஆராய்வதற்கும், கண்காணிப்பதற்கும், பகிரங்கமாக அறிக்கை செய்வதற்கும், உலகெங்கிலும் உள்ள மனித உரிமை மீறல்களின் முக்கிய நிகழ்வுகள் பற்றியும் (கருப்பொருள் வழிமுறைகள் அல்லது ஆணைகள் என அழைக்கப்படுகிறது).
அமைப்பு
கமிஷனில் இருக்கைகள் ஐக்கிய நாடுகளின் பிராந்திய குழுக்களின் பொறிமுறையைப் பயன்படுத்தி பிராந்தியத்தின் அடிப்படையில் பிரிக்கப்பட்டன. 2005 ஆம் ஆண்டில் அதன் கடைசி சேவையின் போது, ​​பிராந்தியத்தின் பிரதிநிதித்துவம் பின்வருமாறு:
ஆணைக்குழு ஒவ்வொரு ஆண்டும் சுவிட்சர்லாந்தின் ஜெனீவாவில் மார்ச் மற்றும் ஏப்ரல் மாதங்களில் ஆறு வாரங்களுக்கு வழக்கமான அமர்வில் சந்திக்கும். ஜனவரி 2004 இல், ஆஸ்திரேலியா 60 வது அமர்வின் தலைவராக தேர்ந்தெடுக்கப்பட்டார். ஜனவரி 2005 இல், இந்தோனேசியா 61 வது அமர்வின் தலைவராக தேர்ந்தெடுக்கப்பட்டார். பெரு 2006 ஜனவரியில் 62 வது அமர்வின் தலைவராக தேர்ந்தெடுக்கப்பட்டார். ஆணையம் அதன் இறுதிக் கூட்டத்தை ஜெனீவாவில் மார்ச் 27, 2006 அன்று நடத்தியது.
மனித உரிமைகள் தொடர்பான துணை ஆணையம்
link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:United_Nations_Human_Rights_Council_logo.png|thumb 1999 ஆம் ஆண்டில் பொருளாதார மற்றும் சமூக கவுன்சில் சிறுபான்மையினரின் பாகுபாடு மற்றும் பாதுகாப்பு தொடர்பான துணை ஆணையத்திலிருந்து மனித உரிமைகளை மேம்படுத்துதல் மற்றும் பாதுகாத்தல் தொடர்பான துணை ஆணையத்திற்கு மாற்றியது ".
மனித உரிமைகள் மேம்பாடு மற்றும் பாதுகாப்பு தொடர்பான துணை ஆணையம் மனித உரிமைகள் ஆணையத்தின் முக்கிய துணை அமைப்பாக இருந்தது. இது இருபத்தி ஆறு நிபுணர்களால் ஆனது, குறிப்பாக மனித உரிமைகளுக்கான உலகளாவிய பிரகடனத்தின் வெளிச்சத்தில், ஆய்வுகளை மேற்கொள்வதும், மனித உரிமைகள் மற்றும் அடிப்படை சுதந்திரங்கள் மற்றும் பாதுகாப்பு தொடர்பான எந்தவொரு பாகுபாட்டையும் தடுப்பது குறித்து ஆணையத்திற்கு பரிந்துரைகளை வழங்குவதும் ஆகும். இன, தேசிய, மத மற்றும் மொழியியல் சிறுபான்மையினரின். சமமான புவியியல் விநியோகம் தொடர்பாக உறுப்பினர் தேர்வு செய்யப்பட்டார்.
துணை ஆணையம் குறிப்பிட்ட செயற்குழுக்களை விசாரிக்கும் ஏழு செயற்குழுக்களை நிறுவியது, அவற்றுள்:
ஐக்கிய நாடுகளின் மனித உரிமைகள் கவுன்சில் 2006 ஆம் ஆண்டில் மனித உரிமைகள் ஆணையத்தை மாற்றியபோது துணை ஆணையத்தின் பொறுப்பை ஏற்றுக்கொண்டது.
சிறப்பு நடைமுறைகள்
மனித உரிமை ஆணையம் குறிப்பிட்ட நாட்டின் சூழ்நிலைகள் அல்லது கருத்து சுதந்திரம் மற்றும் கருத்து சுதந்திரம், சித்திரவதை, உணவுக்கான உரிமை மற்றும் கல்வி உரிமை போன்ற கருப்பொருள் பிரச்சினைகளுக்கு தீர்வு காண 30 சிறப்பு நடைமுறைகள் அல்லது வழிமுறைகளை நிறுவியது.
மனித உரிமைகள் குறித்த குறிப்பிட்ட துறைகளில் நிபுணத்துவம் வாய்ந்த நபர்கள் ஆணைக்குழுவின் தலைவரால் சிறப்பு அறிக்கையாளர்களாக அதிகபட்சம் ஆறு ஆண்டுகள் பணியாற்ற நியமிக்கப்பட்டனர். அவர்கள் ஊதியம் பெறாத, சுயாதீன வல்லுநர்கள், அவர்கள் பணிக்காக மனித உரிமைகள் உயர் ஸ்தானிகர் அலுவலகத்திலிருந்து பணியாளர்களையும் தளவாட ஆதரவையும் பெறுகிறார்கள். குறிப்பிட்ட நாடுகளில் அல்லது பிரதேசங்களில் மனித உரிமை சூழ்நிலைகளை ஆராய்வது, கண்காணித்தல், ஆலோசனை செய்தல் மற்றும் பகிரங்கமாக அறிக்கை செய்வது அவர்களின் முக்கிய நடவடிக்கைகள். அறிக்கையிடப்பட்ட மீறல்கள் குறித்து அரசாங்கங்களுக்கு அவர்கள் எழுதவும், அவர்களை அழைக்கும் நாடுகளுக்கு உண்மை கண்டறியும் வருகைகளை மேற்கொள்ளவும் முடியும்.
சிறப்பு வழிமுறைகள் இதன்படி வகைப்படுத்தப்படுகின்றன:
சிறப்பு நடைமுறைகளில் குறிப்பிட்ட மனித உரிமைகள் தொடர்பான கவலைகளை கண்காணித்து விசாரிக்கும் ஐந்து நிபுணர்களைக் கொண்ட பணிக்குழுக்களும் அடங்கும். ஆணைக்குழுவால் மூன்று குழுக்கள் நிறுவப்பட்டன:
சிறப்பு நடைமுறைகள் இப்போது ஐக்கிய நாடுகளின் மனித உரிமைகள் பேரவையின் வழிகாட்டுதலின் கீழ் உள்ளன..
விமர்சனம்
ஆணைக்குழு அதன் உறுப்பினர்களின் அமைப்புக்காக பலமுறை விமர்சிக்கப்பட்டது. குறிப்பாக, அதன் உறுப்பு நாடுகளில் பலவற்றில் சந்தேகத்திற்குரிய மனித உரிமை பதிவுகள் இருந்தன, அவற்றில் பிரதிநிதிகள் ஆணைக்குழுவின் தலைவராக தேர்ந்தெடுக்கப்பட்டனர் சித்திரவதை, நீதிக்கு புறம்பான கொலைகள், அரசியல் சிறைவாசம், மற்றும் காணாமல் போதல் போன்ற மனித உரிமை மீறல்களின் பதிவுகளைக் கொண்ட நாடுகள் ஒரு நேர்மறையான சர்வதேச பிம்பத்தை முன்வைக்க ஆணையத்திற்கு தேர்தலைக் கோரக்கூடும். கமிஷன் உறுப்பினர் இந்த முறைகேடுகளை விமர்சிப்பதில் இருந்து சில அரசியல் தங்குமிடங்களையும் வழங்கினார்.
சீன மக்கள் குடியரசு, ஜிம்பாப்வே, ரஷ்யா, சவுதி அரேபியா மற்றும் பாக்கிஸ்தான் ஆகியவற்றின் உறுப்பினர்கள் மற்றும் ஆணைக்குழுவில் அல்ஜீரியா, சிரியா, லிபியா, உகாண்டா மற்றும் வியட்நாமின் கடந்தகால உறுப்பினர்கள் குறித்து ஆர்வலர் குழுக்கள் நீண்டகாலமாக கவலை தெரிவித்தன. இந்த நாடுகளில் மனித உரிமை மீறல்கள் பற்றிய விரிவான பதிவுகள் இருந்தன, மேலும் ஒரு கவலை என்னவென்றால், மனித உரிமை மீறல்களைக் கண்டிக்கும் ஆணையத்தின் தீர்மானங்களுக்கு எதிராக செயல்படுவதன் மூலம், அவர்கள் மறைமுகமாக சர்வாதிகாரத்தையும் உள்நாட்டு அடக்குமுறையையும் ஊக்குவித்தனர்.
ஆணைக்குழுவிற்கு சூடான் தேர்ந்தெடுக்கப்பட்டதன் ஒரு முக்கிய விளைவு, சில நாடுகளுக்கு ஆணையத்தின் மூலம் செயல்பட விருப்பம் இல்லாதது. எடுத்துக்காட்டாக, ஜூலை 30, 2004, ஐக்கிய நாடுகள் சபையின் பாதுகாப்பு கவுன்சில், 13-0 க்குள் ஒரு தீர்மானத்தை நிறைவேற்றியது, சீனாவும் பாகிஸ்தானும் வாக்களித்ததோடு, டார்பூர் பிராந்தியத்தில் நிலைமை இல்லாவிட்டால் சூடானுக்கு குறிப்பிடப்படாத பொருளாதாரத் தடைகளை அச்சுறுத்தும். பின்வரும் 30 நாட்களுக்குள் மேம்படுத்தவும். [விவரங்கள் தேவை] மேற்கு சூடானில் ஒரு பகுதியான டார்பூரில் அரபு அல்லாத ஆபிரிக்க முஸ்லீம் மக்கள் மீது சூடானின் ஜன்ஜவீத் அரபு போராளிகள் நடத்திய தாக்குதல்கள் இந்த நடவடிக்கைக்கான காரணங்கள்.
இந்த ஆணையம் மற்ற மனித உரிமைகள் தொடர்பான பிரச்சினைகளுக்கு தீர்வு காண விரும்பாததற்காக அமெரிக்காவிலிருந்து பலமுறை விமர்சனங்களுக்கு உள்ளானது. 2002 ஆம் ஆண்டில், அமெரிக்கா மற்ற உறுப்பு நாடுகளால் ஆணையத்திற்கு வாக்களிக்கப்பட்டது, அவர்களில் பலர் மனித உரிமை மீறல்களுக்காக விமர்சிக்கப்பட்டனர், [மேற்கோள் தேவை]
2003 ல் சிரியா ஈராக்கில் அமெரிக்க போர்க்குற்றங்கள் குறித்து விவாதிக்க ஒரு முன்மொழிவை முன்வைத்தது. ஆனால் பத்திரிகையாளர் அன்னே ஆப்பிள் பாம் எழுதினார், "ஐரோப்பிய ஒன்றியமும் அமெரிக்காவும் குற்றத்திலிருந்து விலக்கப்படவில்லை", செச்சினியாவில் ரஷ்யாவின் நடவடிக்கைகளை விமர்சிக்க வாக்களிப்பதில் அவர்கள் தயங்குவதை மேற்கோளிட்டுள்ளனர்.
இஸ்ரேல்
இந்த ஆணையம் இஸ்ரேலின் ஆதரவாளர்களால் இஸ்ரேலுக்கு எதிரான சார்புடையதாக விமர்சிக்கப்பட்டது. டொரொன்டோவில் உள்ள யார்க் பல்கலைக்கழகத்தின் சர்வதேச சட்டப் பேராசிரியரான அன்னே பேயெஃப்ஸ்கி, "கமிஷன் உறுப்பினர்கள் மனித உரிமைகள் பிரச்சினைகள் உள்ள மாநிலங்களை நேரடியாக விமர்சிப்பதைத் தவிர்க்க முற்படுகிறார்கள், அடிக்கடி இஸ்ரேலில் கவனம் செலுத்துவதன் மூலம், ஒரு மாநிலம், சுருக்கமான பதிவுகளின் பகுப்பாய்வின்படி, 30 ஆண்டுகளுக்கும் மேலாக கமிஷன் நேரத்தின் 15 சதவீதத்தை ஆக்கிரமித்து, நாடு சார்ந்த தீர்மானங்களில் மூன்றில் ஒரு பங்கிற்கு உட்பட்டது ".
ஏப்ரல் 15, 2002 அன்று, "இஸ்ரேலிய ஆக்கிரமிப்பை எதிர்ப்பதற்கான பாலஸ்தீனிய மக்களின் நியாயமான உரிமையை அதன் நிலத்தை விடுவிப்பதற்கும் அதன் சுயநிர்ணய உரிமையைப் பயன்படுத்துவதற்கும்" ஒரு தீர்மானத்திற்கு ஆணையம் ஒப்புதல் அளித்தது.
அவ்வாறு செய்யும்போது, ​​பாலஸ்தீன மக்கள் "ஐக்கிய நாடுகள் சபையின் குறிக்கோள்களிலும் நோக்கங்களிலும் ஒன்றான அதன் பணியை நிறைவேற்றுவதாக" அறிவிக்கப்பட்டது. 53 உறுப்பினர்களைக் கொண்ட கமிஷனில், 40 நாடுகள் ஆம் என்று வாக்களித்தன, ஐந்து நாடுகள் இல்லை என்று வாக்களித்தன, ஏழு வாக்களித்தன. இந்த தீர்மானம் "ஆயுதப் போராட்டம் உட்பட கிடைக்கக்கூடிய அனைத்து வழிகளிலும்" இஸ்ரேலுக்கான எதிர்ப்பை மன்னித்ததாக பரவலாக அறிவிக்கப்பட்டிருந்தாலும், அந்தத் தீர்மானத்தில் அந்த வார்த்தைகள் இல்லை. ஆணைக்குழுவின் முன்னாள் அமெரிக்க தூதரும் இப்போது ஐ.நா. கண்காணிப்புக் குழுவின் தலைவருமான ஆல்பிரட் மோசஸ், "இந்த தீர்மானத்திற்கு ஆதரவாக வாக்களிப்பது பாலஸ்தீனிய பயங்கரவாதத்திற்கான வாக்கு" என்று கூறினார். ஹெப்ரான் நகரில் இஸ்ரேலியர்கள் மீது பாலஸ்தீனியர்கள் நடத்திய தாக்குதலைத் தொடர்ந்து, நவம்பர் 15, 2002 அன்று ஐ.நா.
மனித உரிமைகள் மற்றும் மன ஆரோக்கியம்
1977 ஆம் ஆண்டில், ஆணைக்குழு "படிப்பதற்கான துணை ஆணையம்" ஒன்றை உருவாக்கியது, முடிந்தால், வழிகாட்டுதல்களை உருவாக்கும் நோக்கில், மனநல உடல்நலத்தின் அடிப்படையில் தடுத்து வைக்கப்பட்டுள்ளவர்களின் பாதுகாப்பு குறித்த கேள்வி, மனித ஆளுமையை மோசமாக பாதிக்கும் மற்றும் சிகிச்சைக்கு எதிராக அதன் உடல் மற்றும் அறிவுசார் ஒருமைப்பாடு ". துணை கமிஷனுக்கு "மனநலம் பாதிப்பு காரணமாக நபர்களை தடுத்து வைப்பதற்கு போதுமான காரணங்கள் இருந்தனவா என்பதை தீர்மானித்தல்" என்று குற்றம் சாட்டப்பட்டது.
இதன் விளைவாக வந்த வழிகாட்டுதல்கள் தன்னிச்சையான நோயாளிகளின் உரிமைகளைப் பாதுகாக்கத் தவறியதற்காக விமர்சிக்கப்பட்டுள்ளன.
இனப்படுகொலை
மனித உரிமைகள் தொடர்பான ஐக்கிய நாடுகளின் ஆணையம் (UNCHR) இனப்படுகொலை தொடர்பான பல தீர்மானங்களை நிறைவேற்றியது, அவை: UNCHR முடிவு 9 (XXXV).
1986/18; 1987/25; 1988/28; 1989/16; 1990/19; "இனப்படுகொலை குற்றத்தைத் தடுக்கும் மற்றும் தண்டிப்பதற்கான மாநாட்டின் ஐம்பதாம் ஆண்டு நிறைவு", 1998/10; மற்றும் "இனப்படுகொலை குற்றத்தைத் தடுக்கும் மற்றும் தண்டிப்பதற்கான மாநாடு", 1999/67.
மேலும்:
ருஹாஷ்யங்கிகோ அறிக்கையை பரவலாக விநியோகிக்க சிறுபான்மையினரின் பாகுபாடு மற்றும் பாதுகாப்பு தொடர்பான துணை ஆணையத்தின் பரிந்துரையை 1978 யு.என்.சி.எச்.ஆர் ஒப்புதல் அளித்தது.
மேற்கோள்கள்
பகுப்பு:ஐக்கிய நாடுகள் சபை பகுப்பு:ஐக்கிய நாடுகள் சபையின் உறுப்பு நாடுகள் பகுப்பு:ஐக்கிய நாடுகள் சபையின் தலைவர்கள் பகுப்பு:ஐக்கிய நாடுகள் சபையின் பொதுச் செயலாளர்கள் பகுப்பு:ஐக்கிய நாடுகள் பாதுகாப்பு அவை பகுப்பு:ஐக்கிய நாடுகள் நிறுவனங்கள் பகுப்பு:ஐக்கிய நாடுகள் அவையின் இந்திய அதிகாரிகள்
ஹென்ரி ஹோர்
ஹென்ரி ஹோர்  (Henry Hoare , பிறப்பு: செப்டம்பர் 17 1784, இறப்பு: செப்டம்பர் 18 1836 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1823-1824 ம் ஆண்டில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹென்ரி ஹோர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
பிலிப் ஹோர்
பிலிப் ஹோர்  (Philip Hoare, பிறப்பு: நவம்பர் 29 1962), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். 1985-1999 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
பிலிப் ஹோர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
தன் இலைப் பரப்பு
தன் இலைப் பரப்பு (Specific leaf area) (SLA) அல்லது இலைப் பரப்பு எண்  என்பது இலையின் பரப்புக்கும் உலர்ந்த  எடைக்கும் உள்ள விகிதமாகும். இதன் தலைக்கிழ் மதிப்பு ஒற்றைப் பரப்பில் உள்ள இலையெடை LMA எனப்படுகிறது.
பயன்பாடுகள்
குறிப்பிட்ட தாவரத்தின் இனப்பெருக்கத் திறனை மதிப்பிடுவதற்கு அடிப்படைக் காரணிகளான ஒளி, ஈரப்பத (ஈரப்பதம்) அளவுகள் போன்ற மற்ற காரணிகளைக் காட்டிலும் தன் இலை பரப்பு எனும் காரணியை மட்டுமே பயன்படுத்தலாம். இலை பண்புகள் பற்றிய ஆய்வுகளில், பயன்படுத்தப்படும் பண்புகளில் மிகவும் பரவலாக ஏற்றுக்கொள்ளக்கூடிய முதன்மையான பண்புகளில் ஒன்றாகத் தன் இலை பரப்பு விளங்குகிறது.
வறட்சியின் விளைவுகள்
வறட்சி, நீர் அழுத்தம் ஆகியவை தன் இலை பரப்பு  அளவை பலவகைகளைச் செலுத்தி மாற்றுகின்றன. பல்வேறு இனங்களில், தன் இலைப் பரப்பு அளவு வறட்சியின்போது குறைகிறது. எடுத்துகாட்டாக,, வறட்சி சூழ்நிலைகளில், இலைகள், இயல்பாகக் கட்டுப்படுத்தப்பட்ட சூழ்நிலைகளில் வளரும் தாவர இலைகளைக் காட்டிலும் சிறியனவாக அமைகின்றன. இது சரியான நோக்கீடே ஆகும். இலையின் மேற்பரப்பு அளவின் சார்புநிலைக் குறைவு, நீர் இழப்பதற்கான சில வாய்ப்புகளே அமையும். தாழ்ந்த தன் இலை பரப்புள்ள இனங்கள், அவற்றின் பேரளவான உலர்பொருள் உள்ளடக்கத்தாலும், உயர் கலச்சுவர்களின் செறிப்பாலும்துணைவளர்சிதைமாற்றப் பொருட்களாலும் கூடுதலான இலை, வேர் ஆயுளாலும் அதுவரையில் திரட்டிய வளங்களைப் பேண முடுக்கப்படுகின்றன.
மற்ற சில இனங்களில், குறிப்பாக, பாப்லர் மரங்களில் தன் இலை பரப்பு முழுவதுமாக குறைந்து காணப்படுகிறது, ஆனால் அவற்றிலுள்ள இலைகள் முழுமையான அளவு வளர்ச்சி அடையும் வரை தன் இலை பரப்பு அதிகரிக்கிறது. இலை முழுமையான அளவு வளர்ச்சி அடைந்த பின்னர் தன் இலை பரப்பு குறைய ஆரம்பிக்கிறது.
தாவரங்களுக்கு நீர் குறைவாக கிடைக்கும் நிலையில் தன் இலை பரப்பு மதிப்பு அதிகரிப்பதாக ஆய்வுகள் குறிப்பிடுகின்றன. எடுத்துகாட்டாக, பிர்ச் மர இனங்களில் தன் இலை பரப்பு மதிப்பு வறட்சி அழுத்தத்தின் விளைவாக அதிகரிக்கிறது. பிர்ச் மரங்களில் தன் இலை பரப்பு மதிப்பு இரண்டு உலர் பருவங்களுக்குப் பிறகு கணிசமாக அதிகரித்தது. இருப்பினும் வழக்கமான நிகழ்வுகளின்போது தன் இலை பரப்பு மதிப்பு குறைந்து வறட்சி அழுத்தத்திற்கு ஏற்றவாறு தகவமைத்துக் கொள்வதாக ஆய்வாளர்கள் குறிப்பிடுகின்றனர்.
சிட்லப்பாக்கம் ஏரி
சிட்லப்பாக்கம் ஏரி (ஆங்கிலம்: Chitlapakkam lake) என்பது சென்னை, சிட்லப்பாக்கம் நகர்ப் பகுதியில் உள்ள ஒரு ஏரியாகும். இதுதான் இப்பகுதியில் உள்ள முதன்மை நீர்நிலையாகும்.
வரலாறு
சிட்லப்பாக்கம் நகரமாவதற்கு முன் விவசாயம் சார்ந்த இடமாக இருந்தது. அப்போது இந்த ஏரியின் நீர் நீர்ப்பாசனத்திற்கு பயன்படுத்தப்பட்டு வந்தது. அருகில் உள்ள பச்சைமலை ஏரியின் முதன்மை நீராதாரமாக இருந்தது.
பிரித்தானிய வடக்கு போர்னியோ முடியாட்சி
பிரித்தானிய வடக்கு போர்னியோ முடியாட்சி (Crown Colony of North Borneo; மலாய்: Tanah Jajahan Mahkota Sarawak) என்பது 1946-ஆம் ஆண்டில், போர்னியோ தீவில் பிரித்தானிய முடியாட்சியின் (Crown Colony) கீழ் இருந்த ஒரு நிலப்பகுதியாகும்.
சிட்லப்பாக்கம் ஏரி
வரலாறு
1990 ஆம் ஆண்டு இந்த ஏரியைச் சேர்ந்த இடத்தில் அரசாங்கத்தால் பொதுப்பயன்பாட்டுக்கு மாவட்ட நீதிமன்றம், பேருந்து நிலையம், தாம்பரம் வட்டாட்சியர் அலுவலகம், தமிழ்நாடு வீட்டுவசதி வாரியத்தால் குடியிருப்புகள் கட்ட திட்டமிடப்பட்டது. ஏரிக்கு வந்த ஆபத்தை உணர்ந்த உள்ளூர்வாசிகள் அரசின் இந்த நடவடிக்கைகளை எதிர்த்து பரப்புரை செய்து ஏரியைக் காத்தனர். சமூக அழுத்தத்தினால் காஞ்சிபுரம் மாவட்ட நிர்வாகம் ஏரியைக் காத்து, இந்த ஏரியின் சேமிப்பு திறன் அதிகரித்துள்ளது. ஏரிக்கரையை வலுப்படுத்தும் நடவடிக்கையாக 2003 இல் இதன் கரைகள் 10 அடி உயரம்வரை உயர்த்தப்பட்டது. எனினும், இந்த ஏரியைச் சுற்றியுள்ள பகுதிகளில் சரியான வடிகால் வசதி இல்லாததால் ஏரியில் சுத்திகரிக்கப்படாத கழிவுநீர் பல கேலன்கள் கலந்து மாசு ஏற்படுகிறது. பொதுப்பணித் துறையின் மதிப்பீடுகளின்படி, ஏரிக்குச் சொந்தமான இடத்தில் 175 ஆக்கிரமிப்புகள் பல்வேறு இடங்களில் செய்யப்பட்டுள்ளது.
பிரித்தானிய வடக்கு போர்னியோ முடியாட்சி
1946 சூலை 1-ஆம் தேதி வரையில், சரவாக் மாநிலத்தைத் தற்காலிகமாக நிருவாகம் செய்த பிரித்தானிய இராணுவ நிருவாகம் (British Military Administration - Borneo) கலைக்கப்பட்ட பிறகு, சரவாக் மாநிலத்தில் பிரித்தானிய சரவாக் முடியாட்சி நிறுவப்பட்டது.
சிட்லப்பாக்கம் ஏரி
ஏரி
thumb|சிட்லப்பாக்கம் ஏரி ஏரியின் மொத்த நீர் தேங்கும் பரப்பளவு 86.86 ஏக்கர் ஆகும். என்றாலும் ஆக்கிரமிப்புகள் காரணமாக ஏரியின் பரப்பு 47 ஏக்கராக சுருங்கிவிட்டது.
ஏரிப் பாசனத்தில் விவசாயம் செய்யப்ப்பட்ட நிலப்பகுதிகள் குடியிருப்புகளாக மாறிவிட்டதால் இங்கு விவசாயம் இல்லாமல் போனது. இந்த ஏரிக்கு மலைப்பகுதியில் இருந்து நீர் வரக்கூடிய வகையில் மூன்று வாய்க்கால்கள் கட்டப்பட்டுள்ளன.
பிரித்தானிய வடக்கு போர்னியோ முடியாட்சி
பொது
1963 ஆம் ஆண்டு செப்டம்பர் 16-ஆம் தேதி மலேசியா கூட்டமைப்பு (Federation of Malaysia) உருவாக்கப்பட்டது. அதன் மூலம் பிரித்தானிய வடக்கு போர்னியோ முடியாட்சி (Crown Colony of North Borneo) என்பது சபா மாநிலம் (State of Sabah) என்று புதிய பெயரைப் பெற்றது.
சிட்லப்பாக்கம் ஏரி
ஏரி
இதனால் சென்னையின் பிற பகுதிகளை ஒப்பிடும்போது ஏரியின் நீர்மட்டம் இங்கு மேலேயே உள்ளது. இப்பகுதியில் நீர் மட்டம் 2.50 முதல் 8 மீட்டர்வரை உள்ளது. நீரில் உள்ள உப்பின் அளவு 400 முதல் 900 பிபிஎம் ஆகும். ஏப்ரல் முதல் செப்டம்பர் வரையான காலத்தில் கூழைக்கடாக்களை பார்க்க இயலும். மேலும் ஆண்டு முழுவதும் சாம்பல் நாரை போன்ற பறவைகளைக் காணலாம்.
பிரித்தானிய வடக்கு போர்னியோ முடியாட்சி
பொது
அப்போதைய பிரித்தானிய வடக்கு போர்னியோ நிறுவனத்தின் துணைத் தலைவராக (Vice-Chairman of BNBC) சர் சார்லசு செசல் (Sir Charles Jessel) என்பவர் இருந்தார். அவருடைய பெயர் செசல்டன் நகருக்கு வைக்கப்பட்டது.
சிட்லப்பாக்கம் ஏரி
சூழல்
ஏரிக்கு அருகில் உள்ள குடியிருப்புகளின் கழிவுநீரால் ஏரி மாசடைகிறது. மேலும் ஏரிப்பகுதியில் உள்ள 15,000 வீடுகளின் குப்பைகளும், ஜிஎஸ்டி சாலையில் உள்ள வணிக மையங்களின் கழிவுநீரும் சேர்ந்து ஏரிநீரை மாசுக்கு உள்ளாக்குகின்றன.
மேற்கோள்கள்
பகுப்பு:சென்னை ஏரிகள்
பிரித்தானிய வடக்கு போர்னியோ முடியாட்சி
பிரித்தானிய வடக்கு போர்னியோ நிறுவனம்
பிரித்தானிய வடக்கு போர்னியோ நிறுவனம் (British North Borneo Company என்பது வடக்கு போர்னியோ எனும் சபா மாநிலத்தில் உருவாக்கப்பட்ட ஒரு பிரித்தானிய நிறுவனம் ஆகும். இந்த நிறுவனம் 1881 நவம்பர் 1-ஆம் தேதி உருவாக்கப்பட்டது.
1888-ஆம் ஆண்டில் வடக்கு போர்னியோ பகுதி (இன்றைய சபா மாநிலம்) பிரித்தானிய பேரரசின் பாதுகாப்புப் பகுதியாக மாறியது. ஆனாலும் 1946-ஆம் ஆண்டு வரை வடக்கு போர்னியோவின் நிர்வாகம் முழுவதும், பிரித்தானிய வடக்கு போர்னியோ முடியாட்சி அரசாங்கத்தால் (Crown Colony of North Borneo) ஏற்றுக் கொள்ளப்படும் வரையில், பிரித்தானிய வடக்கு போர்னியோ நிறுவனமே கவனித்துக் கொண்டது.
காயா தீவு
இதற்கிடையில், பிரித்தானிய வடக்கு போர்னியோ நிறுவனம் 1890-இல் லபுவான் தீவை தற்காலிகமாக நிர்வாகம் செய்தது. பின்னர் இந்த லபுவான் பகுதி, நீரிணைக் குடியேற்றங்களின் (Straits Settlements) ஒரு பகுதியாக மாறியது.
1882-ஆம் ஆண்டில், பிரித்தானிய வடக்கு போர்னியோ நிறுவனத்திற்கு, சபாவை ஆட்சி செய்வதற்கான உரிமை கிடைத்து ஓர் ஆண்டு கழித்து, காயா தீவில் (Gaya Island) ஒரு புதிய குடியேற்றத்தை நிறுவியது.
வடகிழக்கு போர்னியோ
1963-ஆம் ஆண்டுக்கு முன்னர் சபா மாநிலம், செசல்டன் (Jesselton) என்று பொதுவாக அறியப்பட்டது. செசல்டன் என்பது இப்போதைய கோத்தா கினபாலு மாநகரைக் குறிப்பிடுவதாகும். 1967 டிசம்பர் 22-ஆம் தேதி, கோத்தா கினபாலு என சபா மாநில சட்டமன்றம் மாற்றம் செய்தது.
1947-ஆம் ஆண்டிற்கு முன்னர், வடகிழக்கு போர்னியோவில் ஐக்கிய இராச்சியத்தின் கட்டுப்பாட்டில் ஆமைத் தீவுகள் (Turtle Islands), தாவி தாவி தீவுகள் (Tawi-Tawi Islands), மாங்சி தீவுகள் (Mangsee Islands) எனும் ஏழு தீவுகள் (British-Controlled Islands) இருந்தன.
ஐக்கிய இராச்சியம் - ஐக்கிய அமெரிக்கா ஒப்பந்தம்
1947 அக்டோபர் 16-ஆம் தேதி, ஐக்கிய இராச்சியம் மற்றும் ஐக்கிய அமெரிக்கா (United States) ஆகிய இரு நாடுகளுக்கும் இடையே ஓர் ஒப்பந்தம் கையெழுத்திடப்பட்டது. அந்த ஒப்பந்தத்தின் கீழ் அந்த ஏழு தீவுகளும் பிலிப்பீன்சு அரசாங்கத்திடம் ஒப்படைக்கப்பட்டன.